|  |  |
| --- | --- |
|  | КЛИНИЧКИ ЦЕНТАР ВОЈВОДИНЕ**KLINIČKI CENTAR VOJVODIN**E21000 Нови Сад, Хајдук Вељкова 1телефон: +381 21/484 3 484[www.kcv.rs](http://www.kcv.rs), e-mail: uprava@kcv.rs |

Број: 04-14-O

Дана: 24.02.2014. године

Нови Сад

ПРЕДМЕТ: Додатно појашњење конкурсне документације јавне набавке број 04-14-О – **набавка реагенаса и потрошног материјала за апарате Mini Vidas, Mini Vidas Blue, Sysmex XS500i, Thrombotrak Solo, за потребе Центра за лабораторијску медицину и Ургентне лабораторије Ургентног центра, Клиничког центра Војводине**

ПИТАЊЕ ПОТЕНЦИЈАЛНОГ ПОНУЂАЧА:

Поштовани,

Молимо Вас да нам дате појашњење по следећим питањима која се односе на партију 4. Ваше јавне набавке 04-14-О:

1. У називу партије 4- Реагенси и потрошни материјал за апарата Trombotrack Solo траже се реагенси и потрошни материјал за апарат Trombotrack Solo.

Такође, у спецификацији за ставку 1 и 2 тражен је реагенс Тромботест.

У смислу члана 72., везаног за коришћење техничких спецификација наводи се да:

„Наручилац не може да користи нити да се позива на тех. спецификације или стандарде које означавају добра, услуге или радове одређене производње, извора или градње. Наручилац не може у конкурсној документацији да назначи било који појединачни робни знак, патент или тип, нити посебно порекло или производњу.

Наручилац не може да у конкурсну документацију укључи било коју одредбу која би з апоследицу имала даваље предности или елиминацију појединих понуђача, на начин из ст. 1. и 2. Овог члана, осим ако наручилац не може да опише предмет уговора на начин да спецификација буде довољно разумљива понуђачима.

Навођење елемената попут робног знака, патента, типа или произвођача мора бити праћено речима „или одговарајуће“.

Како би се избегло кршење овог члана, молимо Вас да унесете исправку у складу са законом тако што ћете у поменутим позицијама (у називу и спецификацији реагенаса и потрошног материјала) додати реч „или еквивалентно“.

1. У конкурсној документацији у опису техничке документације предмета јавне набавке, тражи се потврда произвођача апарата да су понуђени реагенси компатибилни са анализатором, закоји се траже.

У смисли члана 10 ЗЈН (начело обезбеђивања конкуренције), као и члана 12 (начело једнакости понуђача), молимо Вас да нам омогућите да Вам понудимо заменске еквивалентне апарате Вашим апаратима Тромботрацк соло.

У циљу поспешивања сарадње са Вашом кућом спремни смо обезбедити током трајања уговора одговарајући број еквивалентних апарата Тромботрацк, произвођача Behnk Elektronik, који наша фирма заступа.

Током трајања уговора обезбеђујемо и сервисирање апарата на годишњем нивоу.

У нади да ћемо у будућности остварити успешну сарадњу, срдачно Вас поздрављамо.“

ОДГОВОР КЛИНИЧКОГ ЦЕНТРА ВОЈВОДИНЕ:

Техничка спецификација је конципирана за апарат Trombotrack Solo, који је у власништву Клиничког центра Војводине. С обзиром да су потребни реагенси за одређивање PT-INR анализе директно из капиларне крви без претходне припреме, а који су потребни за ове, постојеће апарате, не постоји могућност понуде „одговарајућих производа“.

С поштовањем,

*Комисија за јавну набавку 04-14-О*